|  |  |
| --- | --- |
|  |    |

|  |  |
| --- | --- |
| **ΔΗΜΟΣ ΠΑΤΡΕΩΝ** **Δ/ΝΣΗ ΠΕΡΙΒΑΛΛΟΝΤΟΣ** **ΕΝΕΡΓΕΙΑΣ & ΠΡΑΣΙΝΟΥ** ΤΜΗΜΑ ΠΕΡΙΒΑΛΛΟΝΤΟΣ & ΕΝΕΡΓΕΙΑΣ  |  **Πάτρα 13/11/2020** **Α.Π.:54545/13.11.2020** |
| Ταχ. Δ/νση: Ακτή Δυμαίων 50, 26333 ΠΑΤΡΑΠληροφορίες: Κων/νος ΚωνσταντακόπουλοςΤηλ.: 2610 329071 |  |

**ΘΕΜΑ: Πρόσκληση Οικονομικών Φορέων για την παροχή της προμήθειας με τίτλο «Εκτύπωση ενημερωτικού φυλλαδίου για την ανακύκλωση» με CPV 22140000-3, σύμφωνα με την υπ΄αριθμό 40/2020 μελέτη της Δ/νσης Περιβάλλοντος, Ενέργειας & Πρασίνου.**

Σας ενημερώνουμε ότι ο Δήμος Πατρέων ενδιαφέρεται για την ανάθεση της παροχής της προμήθειας με τίτλο **«Εκτύπωση ενημερωτικού φυλλαδίου για την ανακύκλωση»** με CPV: **22140000-3**, σύμφωνα με την αριθμό 40/2020 μελέτη του τμήματος Περιβάλλοντος και Ενέργειας, της Δ/νσης Περιβάλλοντος, Ενέργειας & Πρασίνου, συνολικής δαπάνης έως 2.976,00 ευρώ (€) συμπεριλαμβανομένου του Φ.Π.Α. 24%, σε βάρος του ΚΑ: 00-6431.00007 του ισχύοντα προϋπολογισμού του Δήμου Πατρέων, έτους 2020.

Η ανάθεση της ανωτέρω προμήθειας θα γίνει με τη διαδικασία της απευθείας ανάθεσης σύμφωνα με την παρ. 1 του άρθρου 118 του Ν.4412/2016 και παρ. 31 του άρθρου 2 του Ν.4412/2016, με κριτήριο ανάθεσης την πλέον συμφέρουσα από οικονομική άποψη προσφορά, αποκλειστικά βάσει τιμής, η οποία συμφωνεί με τις τεχνικές προδιαγραφές της υπ΄αριθμό 40/2020 μελέτης.

Εφόσον επιθυμείτε να λάβετε μέρος στη διαδικασία σύναψης δημόσιας σύμβασης, θα πρέπει να μας υποβάλλετε **επί αποδείξει και εντός αποκλειστικής προθεσμίας δέκα (10) εργάσιμων ημερών από την ημερομηνία ανάρτησης της πρόσκλησης στο ΚΗΜΔΗΣ (λήξη παραλαβής προσφορών),** στο Δημοτικό Κατάστημα του Δήμου Πατρέων, στην ταχυδρομική διεύθυνση: Μαιζώνος 147, στο ισόγειο - Τμήμα Διοικητικής Μέριμνας (ΚΕΝΤΡΙΚΟ ΠΡΩΤΟΚΟΛΛΟ) φάκελο προσφοράς.

Η προσφορά σας θα πρέπει να συμφωνεί με τις Τεχνικές Προδιαγραφές και τους όρους της υπ’ αριθμό 40/2020 μελέτης του τμήματος Περιβάλλοντος και Ενέργειας, της Δ/νσης Περιβάλλοντος, Ενέργειας & Πρασίνου, την οποία μπορείτε να βρείτε καταχωρημένη στο ΚΗΜΔΗΣ μαζί με την παρούσα πρόσκληση.

Η προσφορά συμμετοχής υποβάλλεται, **επί αποδείξει**, μέσα σε σφραγισμένο φάκελο– κύριος φάκελος προσφοράς, σύμφωνα με την παρ. 1 του άρθρου 92 και παρ.1 του άρθρου 96 του Ν.4412/2016, στον οποίο πρέπει να αναγράφονται ευκρινώς:

α) η λέξη «Προσφορά»

β) η επωνυμία της αναθέτουσας αρχής

(Δήμος Πατρέων, Δ/νση Περιβάλλοντος και Ενέργειας της Δ/νσης Περιβάλλοντος, Ενέργειας & Πρασίνου, Ταχ. Δ/νση: Ακτή Δυμαίων 50 ΠΑΤΡΑ – 1ος Όροφος, Τ.Κ.: 26333, Πάτρα

Υπόψη κ. Κων/νου Κωνσταντακόπουλου, Τηλ.: 2610 329071, E-mail: konstadako@patras.gr )

γ) ο τίτλος της μελέτης

δ) η καταληκτική ημερομηνία λήξης της προθεσμίας υποβολής της προσφοράς,

ε) τα στοιχεία του Οικονομικού Φορέα (Επωνυμία, Ταχ. Δ/νση, Τηλ., fax, E-mail)

Οι προσφορές συμμετοχής και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α' 188).

Αντίγραφα δημοσίων, ιδιωτικών και αλλοδαπών εγγράφων (πάντα ευκρινή) προσκομίζονται σύμφωνα με τις διατάξεις του άρθρου 1 του Ν.4250/26.03.2014.

**Εντός του κυρίου φακέλου προσφοράς θα υπάρχουν:**

**1. τα δικαιολογητικά συμμετοχής σύμφωνα με το άρθρο 6 της μελέτης**

**2. Υπεύθυνη Δήλωση του αρ. 8 του Ν.1599/1986** στην οποία θα δηλώνεται ότι:

1. έλαβα πλήρη γνώση των όρων της υπ΄αριθμό 40/2020 μελέτης, των τεχνικών προδιαγραφών και των σχετικών με αυτήν διατάξεων και κείμενων νόμων και τους αποδέχομαι πλήρως και ανεπιφύλακτα.
2. τα στοιχεία που έχω αναφέρει ανωτέρω είναι ακριβή και ορθά και έχω πλήρη επίγνωση των συνεπειών σε περίπτωση σοβαρών ψευδών δηλώσεων.
3. Η προσφορά μου ισχύει και με δεσμεύει για χρονικό διάστημα έξι (6) μηνών από την επόμενη ημέρα της υποβολής της προσφοράς.

Σημειώνεται ότι η ως άνω Υπεύθυνη Δήλωση προ της καταληκτικής ημέρας υποβολής των προσφορών δεν απαιτεί βεβαίωση του γνησίου της υπογραφής από αρμόδια διοικητική αρχή ή τα Κ.Ε.Π.

**3. Προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1, 2 του άρθρου 73 του Ν.4412/2016, παρακαλούμε, μαζί με την προσφορά σας, να μας αποστείλετε και τα κάτωθι δικαιολογητικά ανάθεσης σύμφωνα με τις διατάξεις των παρ.2 και 3 του άρθρου 80 του Ν.4412/2016:**

1. Υπεύθυνη δήλωση εκ μέρους του οικονομικού φορέα, σε περίπτωση φυσικού προσώπου ότι δεν συντρέχουν οι λόγοι αποκλεισμού της [παραγράφου 1 του άρθρου 73  του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-73-%CE%BB%CF%8C%CE%B3%CE%BF%CE%B9-%CE%B1%CF%80%CE%BF%CE%BA%CE%BB%CE%B5%CE%B9%CF%83%CE%BC%CE%BF%CF%8D-%CE%AC%CF%81%CE%B8%CF%81%CE%BF-57-%CF%80%CE%B1%CF%81%CE%AC%CE%B3/). Σε περίπτωση νομικού προσώπου η προαναφερόμενη υπεύθυνη δήλωση υποβάλλεται εκ μέρους του νομίμου εκπροσώπου του, όπως αυτός ορίζεται στην περίπτωση [79Α του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-79%CE%B1-%CF%85%CF%80%CE%BF%CE%B3%CF%81%CE%B1%CF%86%CE%AE-%CE%B5%CF%85%CF%81%CF%89%CF%80%CE%B1%CF%8A%CE%BA%CE%BF%CF%8D-%CE%B5%CE%BD%CE%B9%CE%B1%CE%AF%CE%BF%CF%85-%CE%B5/) και αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.([άρθρο 80 παρ. 9 του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-80-%CE%B1%CF%80%CE%BF%CE%B4%CE%B5%CE%B9%CE%BA%CF%84%CE%B9%CE%BA%CE%AC-%CE%BC%CE%AD%CF%83%CE%B1-%CE%AC%CF%81%CE%B8%CF%81%CE%BF-60-%CF%84%CE%B7%CF%82-%CE%BF%CE%B4%CE%B7/), όπως συμπληρώθηκε με την [παρ. 7αγ του άρθρου 43 του Ν.4506/2019](https://dimosnet.gr/blog/laws/%CE%AC%CF%81%CE%B8%CF%81%CE%BF-43-%CF%84%CF%81%CE%BF%CF%80%CE%BF%CF%80%CE%BF%CE%AF%CE%B7%CF%83%CE%B7-%CE%B4%CE%B9%CE%B1%CF%84%CE%AC%CE%BE%CE%B5%CF%89%CE%BD-%CF%84%CE%BF%CF%85-%CE%BD-44122016-2/))
2. Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις φορολογικές υποχρεώσεις τους **ή** ότι έχουν υπαχθεί σε δεσμευτικό διακανονισμό για την καταβολή τους.
3. Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας **και** επικουρικής).
4. Πιστοποιητικό του οικείου Επιμελητηρίου, σε περίπτωση ατοµικής επιχείρησης, µε το οποίο θα πιστοποιείται η εγγραφή τους σ' αυτό και το ειδικό επάγγελµά τους **ή** Γενικό Πιστοποιητικό Μεταβολών από το ΓΕΜΗ σε περίπτωση Νοµικών Προσώπων. Στις διαδικασίες σύναψης συμβάσεων υπηρεσιών, εφόσον οι οικονομικοί φορείς πρέπει να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, πρέπει να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού.
5. Τα κατά περίπτωση νομιμοποιητικά έγγραφα σύστασης και νόμιμης εκπροσώπησης του οικονομικού φορέα (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα **πρέπει** να προκύπτουν η νόμιμη σύσταση του φυσικού ή νομικού προσώπου, όλες οι σχετικές τροποποιήσεις των καταστατικών, το /τα πρόσωπο /α που δεσμεύει / ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κ.λ.π.) καθώς και η θητεία του/των ή /και των μελών του διοικητικού οργάνου.
6. Παραστατικό εκπροσώπησης, αν οι οικονομικοί φορείς συμμετέχουν με αντιπρόσωπό τους.

**Προσοχή:** Το δικαίωμα συμμετοχής και οι όροι και προϋποθέσεις συμμετοχής όπως ορίστηκαν στα έγγραφα της σύμβασης, κρίνονται κατά την υποβολή της αίτησης εκδήλωσης ενδιαφέροντος ή της προσφοράς, κατά την υποβολή των δικαιολογητικών του άρθρου 80 του Ν.4412/2016 και κατά την σύναψη της σύμβασης σύμφωνα με τα οριζόμενα στην περίπτωση γ΄ της παρ. 3 του άρθρου 105 του Ν.4412/2016.

 **Ο ΔΗΜΑΡΧΟΣ**

 **Κ. Πελετίδης**